**Medicīniskās rehabilitācijas dienas stacionāra pakalpojumu sniegšanas kārtība**

1. Medicīniskās rehabilitācijas dienas stacionāra pakalpojumi (turpmāk – pakalpojums) nodrošina personām uz zinātniskiem pierādījumiem balstītu rehabilitāciju ar mērķi samazināt personu hospitalizācijas gadījumus, neatliekamās medicīniskās palīdzības nepieciešamību un sasniegt personai labākus ārstēšanas rezultātus.
2. Pakalpojuma klāsts ir multiprofesionāls un elastīgs pakalpojuma saņemšanas procesā, atbilstošs personas vajadzībām un spējām iekļauties rehabilitācijas procesā.
3. Pakalpojumā ietver subakūto un ilgtermiņa medicīnisko rehabilitāciju dienas stacionārā:

3.1.pieaugušajiem;

3.2.bērniem.

1. **Pakalpojuma sniegšanas prasības IZPILDĪTĀJAM:**
   1. Papildus vispārīgajām prasībām ambulatorajām ārstniecības iestādēm IZPILDĪTĀJS nodrošina pakalpojuma sniegšanas vietā (adresē) pakalpojuma saņēmējiem:
      1. telpu klāstu pakalpojumu nodrošināšanai atbilstoši pieteikumā atlasei medicīniskās rehabilitācijas dienas stacionāra pakalpojumu sniegšanai (turpmāk – Atlase) norādītājām medicīniskām tehnoloģijām un specialitātēm;
      2. dušas telpu;
      3. ģērbtuvi un slēdzamo vietu mantu uzglabāšanai (piemēram, skapīti);
      4. atpūtas vietu ar atpūtas krēsliem;
      5. pieeju dzeramajam ūdenim;
      6. iespēju uzsildīt ēdienu bērniem, sniedzot pakalpojumu bērniem;
      7. pārtinamo galdu zīdaiņiem, sniedzot pakalpojumu bērniem.
   2. IZPILDĪTĀJS nodrošina katrā pakalpojuma sniegšanas vietā atbilstoši plānotai personu plūsmai pakalpojuma sniegšanai nepieciešamās iekārtas un aprīkojumu, kas atbilst Latvijā reģistrētām medicīniskās rehabilitācijas tehnoloģijām, tajā skaitā:
      1. pārvietošanās tehniskos palīglīdzekļus, sniedzot pakalpojumu pieaugušajiem: aprīkojumu personas vertikalizācijai, bāzes tipa ratiņkrēslu, pārvietošanās galdu, staigāšanas rāmi, rollatoru, kvadripodu/tripodu, padušu atbalsta kruķus, elkoņa balsta kruķus, spieķi;
      2. pašaprūpes tehniskos palīglīdzekļus, sniedzot pakalpojumu pieaugušajiem: pieejamo tualetes telpu personām ar funkcionāliem traucējumiem ar atbilstošu poda augstumu vai podu ar paaugstinājumu;
      3. pārvietošanās tehniskos palīglīdzekļus, sniedzot pakalpojumu bērniem: aprīkojumu bērna vertikalizācijai, pārvietošanās krēslu bērniem, pārvietošanās galdu bērniem, aktivitāšu krēslu bērniem, rollatoru bērniem, elkoņa atbalsta kruķus bērniem;
      4. pašaprūpes tehniskos palīglīdzekļus, sniedzot pakalpojumu bērniem: vannas krēslu zīdaiņiem, vannas krēslu bērniem, tualetes krēslu bērniem.
   3. IZPILDĪTĀJS sniedz pakalpojumu atbilstoši ārstniecībā izmantojamo medicīnisko tehnoloģiju datu bāzei.
   4. IZPILDĪTĀJS ir nodarbinājis attiecīgos sertificētus speciālistus, ievērojot, ka:
      1. visi speciālisti ir reģistrēti Ārstniecības personu un ārstniecības atbalsta personu reģistrā attiecīgajā specialitātē;
      2. vismaz viens no IZPILDĪTĀJA ārstniecības iestādē nodarbinātajiem speciālistiem katrā specialitātē ir sertificēts;
      3. specialitātes, kuras 1.tabulā atzīmētas ar “+” zīmi, IZPILDĪTĀJAM ir jānodrošina obligāti;
      4. IZPILDĪTĀJS obligāti nodrošina ne mazāk kā 2 speciālistus, izvēloties kādu no specialitātēm, kuras šī pielikuma 1.tabulā no 4. līdz 10.punktam atzīmētas ar “+/-“ zīmi.
2. *tabula*

|  |  |  |  |
| --- | --- | --- | --- |
|  | **Specialitāte** | **Rehabilitācija DS pieaugušajiem** | **Rehabilitācija DS bērniem** |
| 1 | Fizikālās un rehabilitācijas medicīnas ārsts | + | + |
| 2 | Fizioterapeits | + | + |
| 3 | Ergoterapeits | + | + |
| 4 | Audiologopēds | +/- | +/- |
| 5 | Fizikālās un rehabilitācijas medicīnas māsa | +/- | +/- |
| 6 | Klīniskais vai veselības psihologs | +/- | +/- |
| 7 | Tehniskais ortopēds | +/- | +/- |
| 8 | Uztura speciālists | +/- | +/- |
| 9 | Mākslas terapeits | +/- | +/- |
| 10 | Logopēds | +/- | +/- |
| 11 | Citas ārstniecības personas, kas iesaistītas Rehabilitācijas DS pakalpojumu sniegšanā | +/- | +/- |

1. **Pakalpojuma sniegšanas nosacījumi:**
   1. IZPILDĪTĀJS pakalpojumu **sniedz personām**:
      1. ar fizikālās un rehabilitācijas medicīnas ārsta, tai skaitā no citas ārstniecības iestādes, nosūtījumu ar atzīmi “subakūts” vai “ilgtermiņa” veidlapas formā Nr. 027/u;
      2. ar funkcionēšanas traucējumiem, lai nodrošinātu šo ierobežojumu mazināšanu vai novēršanu, kā arī komplikāciju risku novēršanu vai mazināšanu;
      3. kurām nav nepieciešama 24 stundu medicīniskā aprūpe un uzraudzība;
      4. ar funkcionēšanas traucējumiem, ja personas funkcionēšanas traucējumi ir kompleksi (vismaz divās funkcionēšanas komponentēs atbilstoši Starptautiskās funkcionēšanas klasifikācijai (turpmāk - SFK)), un veikta fizikālās un rehabilitācijas medicīnas ārsta personas novērtēšana pirms nosūtīšanas medicīniskās rehabilitācijas dienas stacionārā pakalpojumu saņemšanai, nosakot arī funkcionēšanas traucējumu pakāpi;
      5. ar mēreniem un smagiem funkcionēšanas traucējumiem, ja persona ir pietiekami neatkarīga, lai spētu par sevi parūpēties mājas apstākļos (vai ir pietiekams sociālais atbalsts, kas ļauj personai dzīvot mājās un funkcionēt ārpus tām), un personai ir iespējams nokļūt līdz ārstniecības iestādei, kur tiek sniegts pakalpojums;
      6. kuru medicīniskais stāvoklis ir pietiekami stabils un, kuras ir spējīgas iesaistīties terapijas procesā, un ir motivētas to veikt;
      7. kurām ir lietderīgs medicīniskās rehabilitācijas dienas stacionārā kurss multidisciplināras medicīniskās rehabilitācijas dienas stacionārā komandas uzraudzībā;
      8. kurām ir pierādīts progress akūtā ārstniecības procesā (atspoguļoti sasniegtie izvirzītie terapijas mērķi) vai ir gaidāmi funkcionēšanas uzlabojumi saprātīgā laika periodā medicīniskās rehabilitācijas dienas stacionārā rezultātā (pietiekošs rehabilitācijas potenciāls);
      9. kurām rehabilitācijas mērķi ir skaidri definēti, reālistiski, izmērāmi un sasniedzami konkrētajā ārstēšanas posmā.
   2. IZPILDĪTĀJAM jāievēro šādas **prasības pakalpojuma rindu organizācijai**:
      1. tiek nodrošinātas personu pieraksta iespējas uz pakalpojumu gan klātienē, gan telefoniski, gan elektroniski;
      2. pakalpojumu pieaugušajiem sniedz sekojošā prioritārā kārtībā neatkarīgi no brīža, kad persona uzņemta gaidīšanas rindā:
         1. operatīvā dienesta darbiniekiem, kuri guvuši veselības bojājumus glābšanas darbos katastrofās ar vairāk nekā pieciem cietušajiem;
         2. personām ar subakūtiem funkcionēšanas ierobežojumiem, kas ierobežo personas darbspējas un var izraisīt invaliditāti;
         3. personām ar hroniskiem funkcionēšanas ierobežojumiem rehabilitācijas plānā noteiktajos intervālos, ja persona ir dinamiskā novērošanā;
         4. pārējām personām ar funkcionēšanas ierobežojumiem.
      3. pakalpojumu bērniem sniedz sekojošā prioritārā kārtībā neatkarīgi no brīža, kad personas uzņemta gaidīšanas rindā:
         1. bērniem līdz trīs gadu vecumam ar augstu risku funkcionālo traucējumu attīstībai un bērniem no trīs līdz sešu gadu vecumam ar vidēji smagiem un smagiem funkcionēšanas ierobežojumiem;
         2. bērniem ar subakūtiem funkcionēšanas traucējumiem;
         3. bērniem ar ilgtermiņa (hroniskiem) funkcionēšanas traucējumiem.
      4. pacients tiek informēts par plānoto pakalpojumu saņemšanas datumu pieraksta brīdī, kā arī tiek nodrošināta atgādinājuma informēšana par pierakstu uz pakalpojumu telefoniski divas dienas pirms paredzētā pakalpojuma, ja gaidīšanas laiks līdz pierakstam ir bijis garāks par 14 dienām.
   3. IZPILDĪTĀJS pakalpojumu sniedz atbilstoši Atlasei iesniegtam aprakstam par plānoto pakalpojumu organizēšanas kārtību, **ievērojot ka**:
      1. fizikālās un rehabilitācijas medicīnas ārsts nepieciešamības gadījumā aktualizē personai individuālu medicīniskās rehabilitācijas dienas stacionārā plānu konkrētajam ārstēšanās posmam, nosakot:
         1. personas funkcionēšanas traucējumus un aktivitāšu ierobežojumus atbilstoši SFK kategorijām;
         2. medicīniskās rehabilitācijas mērķi (specifisks, izmērāms, sasniedzams, nozīmīgs, laikā ierobežots);
         3. iesaistāmos speciālistus izvirzīto mērķu sasniegšanai;
         4. tehnisko palīglīdzekļu nepieciešamību;
         5. plānoto medicīniskās rehabilitācijas intensitāti;
         6. citu būtisku informāciju, kas var ietekmēt medicīniskās rehabilitācijas procesu;
      2. medicīniskās rehabilitācijas plāna viens eksemplārs tiek izsniegts personai pēc fizikālās un rehabilitācijas medicīnas ārsta konsultācijas, otrs tiek pievienots ambulatorai medicīniskai kartei;
      3. tiek veikta personas informēšana par medicīniskās rehabilitācijas procesu, izvirzīto mērķi, rehabilitācijas procesa riskiem un citiem nozīmīgiem jautājumiem, kas saistīti ar rehabilitācijas pakalpojumiem;
      4. IZPILDĪTĀJS, atbilstoši personas individuālām medicīniskās rehabilitācijas plānam, sastāda un izsniedz personai pakalpojumu saņemšanas grafiku, kurā ir ietverts:
         1. pakalpojuma nosaukums;
         2. pakalpojuma saņemšanas vieta, norādot telpas numuru;
         3. pakalpojumu saņemšanas laiks un plānotais ilgums;
      5. sniedzot multiprofesionālus medicīniskās rehabilitācijas pakalpojumus, tiek nodrošinātas multiprofesionālas komandas sapulces vismaz 1 (vienu) reizi nedēļā, kur var tikt koriģēti rehabilitācijas mērķi. Sapulcē pieņemtie lēmumi tiek fiksēti personas medicīniskajā dokumentācijā, kā arī par būtiskām izmaiņām rehabilitācijas plānā tiek informēta persona;
      6. sniedz pakalpojumus par noteikto cenu atbilstoši spēkā esošajiem medicīniskās rehabilitācijas pakalpojumu tarifiem un apmaksas nosacījumiem. Par medicīniskās rehabilitācijas plānā iekļautiem pakalpojumiem no personas iekasē tikai normatīvajos aktos noteikto pacienta līdzmaksājumu;
      7. medicīniskās rehabilitācijas plāna rezultātu novērtēšana tiek veikta, analizējot rehabilitācijas plāna un mērķu izpildi vai neizpildi par noteiktu periodu, kā arī rehabilitācijas rezultāts tiek monitorēts un novērtēts, dokumentējot personas funkcionālo spēju novērtējumu;
      8. pēc medicīniskās rehabilitācijas kursa pabeigšanas tiek novērtēts rehabilitācijas rezultāts (mērķis sasniegts/daļēji sasniegts/nav sasniegts);
      9. par personai sniegtajiem medicīniskās rehabilitācijas pakalpojumiem aizpilda slēdzienu veidlapas formas Nr.003/u III sadaļu jeb epikrīzi Vienotās veselības nozares elektroniskās informācijas sistēmā (turpmāk – VVIS). Slēdzienā jāatspoguļo medicīniskās rehabilitācijas kursa vērtējums, vai ir sasniegti izvirzītie mērķi, kāds ir personas funkcionālais novērtējums, vai personai nepieciešama dinamiskā novērošana.

5.1 IZPILDĪTĀJS papildus šī Līguma 1.pielikuma 2.punktā noteiktajai plānotai summai medicīniskai rehabilitācijai dienas stacionārā pakalpojumam saņem maksājumu, sniedzot medicīniskās rehabilitācijas dienas stacionāra pakalpojumus personām pēc iespējamas vai laboratoriski apstiprinātas SARS-CoV-2 infekcijas ar norādītu diagnozi “U08 - Covid-19 anamnēzē” vai “U09 - Stāvoklis pēc pārslimota Covid-19” atbilstoši Starptautiskajai slimību un veselības problēmu klasifikācijai SSK10) (turpmāk – medicīniskā rehabilitācija pēc pārslimotas Covid-19 infekcijas).

5.2 IZPILDĪTĀJS medicīnisko rehabilitāciju dienas stacionārā pēc pārslimotas Covid-19 infekcijas sniedz ar fizikālās un rehabilitācijas medicīnas ārsta nosūtījumu veidlapas formā Nr. 027/u atbilstoši normatīvajos aktos noteiktajai kārtībai, ievērojot šādus pacientu atlases kritērijus (pacientam vienlaikus jāatbilst visiem pieciem kritērijiem):

5.2 1. pēc pārslimotas Covid-19 slimības radušies vai pasliktinājušies pacientam ir vidēji smagi, kompleksi funkcionēšanas traucējumi (vismaz divos funkcionēšanas veidos atbilstoši SFK), kas ierobežo personas darba spējas vai spējas veikt ikdienas aktivitātes, mobilitāti, bet būtiski neietekmē personas pašaprūpi;

5.2 2. pacientam ir nepieciešams rehabilitācijas kurss multiprofesionālas rehabilitācijas komandas uzraudzībā;

5.2 3. pacients ir spējīgs iesaistīties un ir motivēts vismaz 2 stundu intensīvai vai vidēji intensīvai terapijai;

5.2 4. pacientam ir vismaz viens no sekojošiem simptomiem:

5.2 4.1. viegla /vidēja elpošanas mazspējas pakāpe;

5.2 4.2. viegla līdz mērena kardiovaskulāra mazspēja;

5.2 4.3. neiroloģiski bojājumi;

5.2 4.4. muskuloskeletālie simptomi;

5.2 4.5. citas klīniskas izpausmes.

5.2 5. pacientam nav nepieciešama 24 stundu medicīniskā uzraudzība un var būt nepieciešams skābekļa atbalsts pie fiziskas slodzes.

5.3 IZPILDĪTĀJS, sniedzot medicīniskās rehabilitācijas dienas stacionāra pakalpojumus personām pēc pārslimotas Covid-19 infekcijas, veido atsevišķu pakalpojuma gaidīšanas rindu, kura neietekmē līdzšinējo gaidīšanas rindu.

5.4 IZPILDĪTĀJS par sniegtajiem medicīniskās rehabilitācijas dienas stacionārā pēc pārslimotas Covid-19 infekcijas pakalpojumiem ievada Vadības informācijas sistēmā veidlapas Nr.024/u „Ambulatorā pacienta talons” informāciju, norādot pacientu grupu “*CR3 - Rehabilitācija dienas stacionārā pieaugušajiem, kas pārslimojuši Covid-19” vai “CR4 - Rehabilitācija dienas stacionārā bērniem, kas pārslimojuši Covid -19”.*

* 1. IZPILDĪTĀJS nodrošina, ka pacientam, kurš ir saņēmis medicīniskās rehabilitācijas pakalpojumu dienas stacionārā, ir nepieciešama tālāka sociālā rehabilitācija, izrakstoties no dienas stacionāra, tiek izsniegts izraksts ietverot informāciju:
     1. par to, ka pacients ir saņēmis valsts apmaksātus rehabilitācijas pakalpojumus;
     2. par to, ka pacientam rekomendēta tālāka sociālā rehabilitācija, norādot sociālās rehabilitācijas mērķi;
     3. par saslimšanām, kuru dēļ jāvērš īpaša uzmanība sociālās rehabilitācijas pakalpojumu saņemšanai un atsevišķu rehabilitācijas tehnoloģiju lietošanai;
     4. norādot, ja funkcionēšanas traucējumi radušies pēc ceļu satiksmes negadījumā gūtās traumas;
     5. par funkcionēšanas traucējumiem aktivitāšu un dalības līmenī (atbilstoši SFK):

|  |  |
| --- | --- |
| **d 1** | Mācīšanās un zināšanu lietojums |
| **d 2** | Vispārīgie uzdevumi un vajadzības |
| **d 3** | Komunikācija |
| **d 4** | Mobilitāte |
| **d 5** | Pašaprūpe |
| **d 6** | Mājas dzīve |
| **d 7** | Interpersonāla mijiedarbība un attiecības |
| **d 8** | Galvenās dzīves jomas |
| **d 9** | Dzīve kopienā, sociālā un pilsoniskā dzīve |

1. **Pakalpojuma kvalitātes vērtēšanas kritēriji:**
   1. Pakalpojuma kvalitātes vērtēšanas kritēriji tiek vērtēti atsevišķi pieaugušiem un bērniem reizi gadā (pirmoreiz pēc pilna gada) un DIENESTS ir tiesīgs pārskatīt līguma nosacījumus vai pārtraukt līgumu par pakalpojumu sniegšanu, ja vērtēšanas kritēriji ir nepieņemamā līmenī atbilstoši šī pielikuma 2. tabulā norādītajiem mērķa rādītājiem.
   2. DIENESTS ir tiesīgs noteikt papildu kritērijus vai mainīt esošos, par to iepriekš rakstiski informējot IZPILDĪTĀJU.
   3. Aprēķina metodika kritērijam “Pakalpojumu īpatsvars, kurus sniedzot piesaistīta multiprofesionāla komanda (ne mazāk kā 3 speciālisti) (% no kopējā rehabilitācijas dienas stacionārā pakalpojumu skaita gadā)”:

\*100

* 1. Aprēķina metodika sasniegto medicīniskās rehabilitācijas kursa mērķu īpatsvara novērtējumam:
  2. Aprēķina metodika pamatoto pacientu sūdzību novērtējumam:

*2.tabula*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Kritērija nosaukums** | **Mērķa rādītāji** | | | | | | | |
| **Nepieņemams** | | | | **Pieņemams** | | | |
| **2022.** | **2023.** | **2024.** | **2025.** | **2022.** | **2023.** | **2024.** | **2025.** |
| 1. Pakalpojumu īpatsvars, kurus sniedzot piesaistīta multiprofesionāla komanda (ne mazāk kā 3 speciālisti) (1.tabula) | <3 | <65% | <70% | <75% | ≥3 | ≥65% | ≥70% | ≥75% |
| 2. Sasniegto medicīniskās rehabilitācijas dienas stacionārā kursa mērķu īpatsvars | <65% | <70% | <75% | <80% | ≥65% | ≥70% | ≥75% | ≥80% |
| 3. Pamatoto sūdzību īpatsvars no pacientiem | ≥5% | ≥5% | ≥5% | ≥5% | <5% | <5% | <5% | <5% |